Ѿню́дъ бо измѣня́тся тогда̀ всѝ су́щагѡ па́че ума̀ быва́юще, и су́щагѡ па́че вся́кія мы́сли и живота̀ и наслажде́нія: я́коже бо́зи положе́ніемъ, предъ̑ су́щимъ ѿ єстества̀ бг҃омъ, наслажда́ющеся и ра́дующеся ѡ су́щихъ па́че єстества̀ бл҃ги́хъ произска́чущихъ ѿ кра́йнягѡ и єди́нагѡ єстество́мъ бг҃а, ѻ́крестъ сегѡ̀ ѡбстоя́ще, и всесвяще́ннѣ соверша́юще чи́стѣ ѕѣлѡ̀ бж҃е́ственный и па́че ума̀ пра́здникъ: и єди́ну поставля́юще прехва́льнагѡ ѻ́нагѡ весе́лія превесе́лую ра́дость и торжество̀, со всѣ́ми мы́сленными а́гг҃лѡвъ украше́ніи